2017 — 2021-yillarda uglevodorod xomashyosini qazib chiqarishni ko‘paytirish dasturining birinchi bosqichini amalga oshirish doirasida “Bank GPB International S.A.” kredit mablag‘larini jalb etish chora-tadbirlari to‘g‘risida

O‘zbekiston Respublikasi Prezidentining “2017 — 2021-yillarda uglevodorod xomashyosi qazib chiqarishni ko‘paytirish dasturini tasdiqlash to‘g‘risida” 2017-yil 9-martdagi PQ-2822-son va “2017 — 2021-yillarda uglevodorod xomashyosi qazib chiqarishni ko‘paytirish dasturining birinchi bosqichini amalga oshirish chora-tadbirlari to‘g‘risida” 2017-yil 3-noyabrdagi PQ-3373-son qarorlarning ijrosini ta’minlash maqsadida Vazirlar Mahkamasi qaror qiladi:
 1. 2017 — 2021-yillarda uglevodorod xomashyosi qazib chiqarishni ko‘paytirish dasturini (keyingi o‘rinlarda Dastur deb ataladi) amalga oshirish doirasida quyidagilar ma’lumot uchun qabul qilinsin:
 a) 2019-yil 1-mart holatiga 222 ta neft va gaz quduqlarini qurish ishlari yakunlandi va 229 ta neft va gaz quduqlari mukammal ta’mirlandi, kapital qo‘yilmalar hajmi 644,1 mln. AQSh dollarini va 701,8 mlrd. so‘mni tashkil etdi, 4 468,5 mln. kub. m tabiiy gaz va 210,2 ming tonna suyuq uglevodorodlar qazib chiqarildi;
 b) “Natural Gas-Stream” MChJ qo‘shma korxonasi (keyingi o‘rinlarda qo‘shma korxona deb ataladi) va “O‘zbekneftgaz” AJ tomonidan “Bank GPB International S.A.” (Lyuksemburg) bankining Dastur doirasidagi chora-tadbirlarning xorijiy valyutadagi xarajatlarini moliyalashtirish maqsadida 176,5 mln. yevro miqdoridagi krediti kuyidagi shartlar asosida jalb etish masalasi ishlab chiqildi:
 kredit muddati — 2020-yil yakunigacha;
 kredit foiz stavkasi — bir oylik Euribor + 4,95 yillik foiz yoki “Bank GPB International S.A.” bilan kredit-ta’minot hujjatlarida kelishilgan boshqa bazaviy stavkasi;
 kredit liniyasini ochish va zaxiralash uchun komissiya — biryo‘la kreditlash summasining 0,3 foizi va hisoblangan foizlar undiriladigan muddatda jalb qilinmagan kreditlash limitining yillik 0,5 foizi miqdorida.
 2. “O‘zbekneftgaz” AJ va qo‘shma korxonaning O‘zbekiston Respublikasi Prezidentining 2017-yil 3-noyabrdagi PQ-3373-son qarori bilan tasdiqlangan Dastur doirasida birgalikdagi faoliyatni olib borish va mas’uliyatni cheklash mexanizmlari asosida tayyorlangan quyidagi takliflariga:
 a) quyidagi majburiyatlarini bajarish uchun 2019-2020-yillarda qo‘shma korxonaga sotiladigan tabiiy gazning umumiy hajmini gazni yetkazib berish shartnomasiga muvofiq 1 413 mln. kub.m miqdorida (tabiiy gazning 185 AQSh dollari/ming kub.m hisoblangan eksport narxi bo‘yicha) keyinchalik komissiya shartnomasi asosida eksporta yo‘naltirish to‘g‘risida:
 “O‘zneftgazqazibchiqarish” AJning — qo‘shma korxonaning quduqlarni burg‘ulash, jihozlash va kapital ta’mirlash, shuningdek texnologik obyektlarni “O‘zneftgazqazibchiqarish” AJ konlarida qurish yuzasidan uch tomonlama shartnomalar asosida sarf-xarajatlarini qoplash bo‘yicha;
 qo‘shma korxonaning — “Bank GPB International S.A.” (Lyuksemburg) krediti bo‘yicha asosiy qarzni to‘lash, foizlar, komissiyalar, boshqa xarajatlar va to‘lovlarni to‘lash bo‘yicha;
 6) 2019-2020-yillarda qo‘shma korxonaga sotiladigan tabiiy gaz hajmiga gazni eksport qilish komissiyasi shartnomasiga va ushbu shartnomalar taraflari tomonidan gazni xarid qilish shartnomalariga muvofiq o‘zgartirishlar kiritish hamda “Bank GPB International S.A.” oldidagi taqdim etilgan kreditlar bo‘yicha barcha majburiyatlar bajarilganidan keyin ushbu shartnomalarni muddatidan oldin bekor qilish to‘g‘risida;
 v) Dasturning birinchi bosqichini 2019-yilning oxirigacha amalga oshirishga rozilik berilsin.
 3. Mazkur qarorning bajarilishini nazorat qilish O‘zbekiston Respublikasi energetika vaziri A.S. Sultonov va “O‘zbekneftgaz” AJ boshqaruvi raisi B.B. Sidiqov zimmasiga yuklansin.